Տնտեսագետ Վահագն Խաչատրյանի խոսքով՝ թանկացումների մի քանի պատճառ կա։ «Այս թանկացումները պայամանավորված են այն հանգամանքով, որ ներկրողները մոնոպոլ դիրքերում են, և թեկուզ, ասենք, Նոր Զելանդիայում կարագի գնի թանակցումը կարող է հանգեցնել այսպիսի վիճակի, թեկուզ կարագը չի համարվում բորսայական ապրանք, բայց այնուամենայնիվ, մենք կախված ենք այն երկրներից, որտեղ այդ ապրանքը արտադրվում է։ Սրա հետ կապված՝ մեր ներկրողների գործունեությունը կարգավորվում է ոչ թե շուկայական հարաբերություններից ու նպատակահարմարություններից ելնելով, այլ ուղղակի պետության հովանավորությամբ, դրա համար էլ ներկրվող ապրանքի գինը բարձրանում է, մյուս կողմից Նոր տարի է մոտենում, դա իր հերթին իր ազդեցությունը կունենա, նաև դրամն է օր օրի արժեզրկվում, և չեմ բացառում, որ պետությունը նաև բյուջեն համալրելու խնդիր ունի»,- մեզ հետ զրույցում ասաց Վահագն խաչատրյանը։